News Room 365 WATCH LIVE TV
బిగ్ బీ అంటే ఎందుకంత కోపం ?
బాలీవుడ్ బ్యూటీ దీపికా పదుకునేకి బిగ్ బి అమితాబ్ అంటే ఎందుకంత కోపం ?
TNN | Updated:
Jul 24, 2015, 09:05PM IST
బాలీవుడ్ బ్యూటీ దీపికా పదుకునేకి బిగ్ బి అమితాబ్ అంటే ఎందుకంత కోపం ? ఆయన్ని చూస్తేనే ఆమె పక్కకు తప్పుకుంటోందెందుకు ? బాలీవుడ్ బ్లాక్ బస్టర్ పికు లో తనకు తండ్రిగా నటించిన బిగ్ బీకి ఆమె ఎందుకు అంత దూరంగా వుండాలనుకుంటోంది ? ఇప్పుడు బాలీవుడ్ లో ఎవరి నోట విన్నా ఇవే సందేహాలు. అందుకు కారణం ఆమె వ్యవహరశైలే అని తెలుస్తోంది.. పికు సినిమా సక్సెస్ మీట్ సెలెబ్రేట్ చేసుకున్న దీపికా... ఆ పార్టీకి అందరినీ ఆహ్వానించింది కానీ బిగ్ బీని పిలవలేదు. ఆ తర్వాత ఇదే విషయమై ఆమెని మీడియా వివరణ కోరగా.. పొరపాటున మర్చిపోయానని, ఆ తప్పు చేసినందుకు ఇప్పటికీ తనని తాను క్షమించుకోలేకపోతున్నానని చెప్పింది. దీంతో ఇక సమస్యకి ఫుల్ స్టాప్ పడిందనుకుంటుండగానే.. మళ్లీ ఇంతలోనే ఆమె ఓ సినిమాకు సైన్ చేసినట్లే చేసి నో చెప్పింది.
ప్రముఖ ఆన్ లైన్ మీడియా డీఎన్ఏ కథనం ప్రకారం విజయ్ కృష్ణ ఆచార్య సినిమాలో నటించడానికి అంగీకరించిన దీపికా.. ఆ తర్వాత నో చెప్పింది. అయితే తన తర్వాత అదే సినిమాకు బిగ్ బీ కూడా సైన్ చేయడమే ఆమె ఈ ఆఫర్ ని తిరస్కరించడానికి ప్రధాన కారణం అని ప్రచారం జరుగుతోంది. బాలీవుడ్ మీడియా ప్రముఖంగా చెప్పుకుంటున్న ఈ గాసిప్స్ పై దీపికా ఈసారి ఏమని స్పందిస్తుందో వేచిచూడాల్సిందే మరి.